## Pravilnik u uvjetima kojima moraju udovoljavati potvrđeni mjeriteljski laboratoriji za ovjeravanja areometara i alkoholometara

### NN 9/2002 (25.1.2002.), Pravilnik u uvjetima kojima moraju udovoljavati potvrđeni mjeriteljski laboratoriji za ovjeravanja areometara i alkoholometara

# DRŽAVNI ZAVOD ZA NORMIZACIJU I MJERITELJSTVO

222

Na temelju članka 14. Zakona o mjeriteljskoj djelatnosti (»Narodne
novine«, broj 11/94), ravnatelj Državnog zavoda za normizaciju i mjeriteljstvo
donosi

## PRAVILNIK

### o uvjetima kojima moraju udovoljavati potvrĐeni mjeriteljski laboratoriji za ovjeravanje areometara i alkoholometara

I. OPĆE ODREDBE

Članak 1.

Ovim se pravilnikom propisuju uvjeti kojima moraju udovoljiti potvrđeni
mjeriteljski laboratoriji (u daljnjem tekstu: laboratorij) za pripremanje za
ovjeravanje areometara i alkoholometara.

Članak 2.

Laboratorij može biti pravna ili fizička osoba ili dio pravne osobe.

Laboratorij priprema aerometre i alkoholometre za ovjeravanje, a Državni
zavod za normizaciju i mjeriteljstvo (u daljnjem tekstu: Zavod) ovjerava
areometre i alkoholometre.

Članak 3.

Priprema areometara i alkoholometara za ovjeravanje u smislu ovoga
pravilnika podrazumijeva: raspakiravanje uzoraka areometara i alkoholometara,
pripremu uređaja za ispitivanje areometara i alkoholometara, ispitivanje
areometara i alkoholometara tj. provjeru mjeriteljskih značajki areometara i
alkoholometara te pisanje izvješća o ispitivanju areometara i alkoholometara.

II. UVJETI KOJIMA MORA UDOVOLJITI LABORATORIJ

Članak 4.

Laboratorij mora udovoljiti uvjetima koji se odnose na:

1. radnike

2. opremu za ispitivanje areometara i alkoholometara

3. prostorije za ispitivanje areometara i alkoholometara

4. propisanu dokumentaciju.

Članak 5.

Laboratorij mora imati najmanje dva radnika koji obavljaju poslove
pripremanja areometara i alkoholometara za ovjeravanje i koji su stalno
zaposleni u laboratoriju.

Članak 6.

Jedan radnik iz članak 5. ovoga pravilnika mora imati VSS tehničkog
smjera ili prirodoslovno-matematičkog smjera i najmanje 1 godinu radnog
iskustva na poslovima ispitivanja ili proizvodnje areometara i alkoholometara,
ili VŠS tehničkog smjera i najmanje 2 godine radnog iskustva na poslovima
ispitivanja ili proizvodnje areometara i alkoholometara, ili SSS tehničkog
smjera i najmanje 3 godine radnog iskustva na poslovima ispitivanja, ili
proizvodnje areometara i alkoholometara, ili VKV tehničke struke i najmanje 4
godine radnog iskustva na poslovima ispitivanja ili proizvodnje areometara i
alkoholometara.

Drugi radnik iz članka 5. ovog pravilnika mora biti najmanje KV tehničke
struke i mora imati najmanje 2 godine radnog iskustva na poslovima ispitivanja
ili proizvodnje areometara i alkoholometara.

Radnik iz stavka 1. ovoga članka mora poznavati propise kojima su utvrđeni
postupci i metode ispitivanja areometara i alkoholometara.

Članak 7.

Za pregled areometara i alkoholometara potrebna je ova op­re­ma:

1) garniture areometara i alkoholometara – radnih etalona

2) termostatirane kupelji

3) stakleni cilindri s dvostrukom stjenkom

4) laboratorijski stakleni termometar

5) posude za ispiranje areometara i alkoholometara

6) stalci, lijevci i miješalice

7) lanene krpe ili staničevina za brisanje

8) tekućine za pregled areometara i alkoholometara.

Članak 8.

Areometri za određivanje apsolutne gustoće – radni etaloni moraju imati
točnost

± 5 × 10-4 g/cm3 i isto toliku
vrijednost najmanjeg podjeljka na ljestvici, a garnitura arometara – radnih
etalona mora pokrivati mjerno područje na koje se ovlaštenje odnosi.

Areometri za određivanje relativne gustoće – radni etaloni moraju imati
točnost

± 5 × 10-4 i isto toliku vrijednost
najmanjeg podjeljka na ljestvici, a garnitura arometara – radnih etalona mora
pokrivati mjerno područje na koje se ovlaštenje odnosi.

Alkoholometri – radni etaloni moraju imati točnost ± 0,1% i najmanji
podjeljak na ljestvici 0,1% a garnitura alkoholometara – radnih etalona mora
pokrivati mjerno područje od 0% do 100%.

Članak 9.

Termostatirana kupelj mora održavati stalnu temperaturu u granicama ±
0,5 oC.

Članak 10.

Stakleni cilindri za tekućinu u kojoj se pregledaju areometri i
alkoholometri moraju biti izrađeni od stakla s dvostrukom stijenkom bez
defekata (strije i mjehurići) koji bi iskrivljavali sliku meniska pri očitavanju
i moraju imati masivnu osnovicu koja osigurava stabilnost.

Stakleni cilindri moraju imati ove dimenzije:

1) visinu: od 500 mm do 520 mm

2) promjer: a)         od
100 mm do 120 mm – za uranjanje najviše dva areometra ili alkoholometra

               b) 170 mm – za uranjanje većeg broja areometara
ili alkoholometra, ali ne više od pet.

Pri pregledu areometara i alkoholometara mogu se upotrebljavati i
stakleni cilindri dimenzija koje se razlikuju od navedenih, uz uvjet da je
promjer cilindra najmanje 25 mm veći od promjera tog areometra ili
aloholometra, a visina – dovoljna da dno areometra ili alkohololmetra, pri
slobodnom plutanju, bude najmanje 25 mm udaljeno od unutarnjeg dna cilindra.

Članak 11.

Mjerno područje laboratorijskih staklenih termometara – radnih etalona,
koji se rabe za pregled termometara ugrađenih u tijelo areometra i
alkoholometara mora biti od 0 oC do 50 oC, a njihova točnost
mora biti ± 5 × 10-2 oC.

Članak 12.

Posude za ispiranje areometara i alkoholometara moraju biti izrađene od
stakla, visine od 500 mm do 520 mm i promjera najmanje 80 mm.

Članak 13.

Stalci moraju biti izrađeni od drveta, kovine ili plastične mase.

Lijevci i miješalice mogu biti od stakla i plastične mase, a dulji­na
miješalice mora biti tolika da omogući miješanje ukupnog obujma tekućine za
pregled areometara ili alkoholometara.

Članak 14.

Radna prostorija za pregled areometara i alkoholometara mora se
sastojati od radne prostorije za pregled i radne prostorije za prijam na
ovjeravanje i čuvanje areometara i alkoholometara.

Članak 15.

U radnoj prostoriji za pregled areometara i alkoholometara moraju se
nalaziti:

1) laboratorijski stol, pisaći stol i stolac za rad radnika koji
pregledaju areometre i alkoholometre

2) ormari i police za smještaj areometara – radnih etalona i
alkoholometara – radnih etalolna, tekućine za pregled areometara i
alkoholometara i ostala potrebna oprema za pregled areometara i alkoholometara

3) digestor za rad s otrovnim lako hlapivim tekućinama.

Članak 16.

U radnoj prostoriji za ovjeravanje areometara i alkoholometara mora se
nalaziti stol i stolac za radnika koji obavlja ovjeravanje.

Članak 17.

Radna prostorija:

1) mora biti suha, čista i izgrađena u skladu s tehničkim normativima
koji su na snazi

2) mora udovoljavati propisanim uvjetima higijensko-teh­ničke zaštite

3) mora biti dovoljno prostrana za smještaj opreme i obavlja­nje
pregleda areometara i alkoholometara

4) mora imati dnevnu i električnu rasvjetu

5) mora imati vodovodni čvor i osigurani rad u eksplozivnoj atmosferi
prilagođen radu s kemikalijama.

Članak 18.

U radnoj prostoriji se ne smiju držati predmeti ni obavljati poslovi
koji bi ometali rad pri pregledu areometara i alkoholometara.

Članak 19.

Temperatura u radnoj prostoriji mora biti u granicama 15 oC ± 5 oC ili 20 oC ± 5 oC, ovisno o
referentnoj temperaturi areometara ili alkoholometara koji se pregledaju, s
dopuštenim promje­nama u toku mjerenja do ± 1 oC.

Radna prostorija mora imati klimatizacijski uređaj.

Članak 20.

Radna prostorija mora biti smještena tako da je zaštićena od izravna
djelovanja sunčevih zraka.

Članak 21.

Laboratorij mora
biti opremljen elektroničkim računalom za pisanje izvješća o ispitivanju
aerometara i alkoholometara s mogućnošću spajanja na Internet i povezivanja na
bazu podataka Zavoda.

Članak 22.

Laboratorij mora imati ovu dokumentaciju:

1. propise iz područja ovjeravanja aerometara i alkoholometara

2. postupke održavanja i praćenja ispravnosti opreme za ispitivanje

3. postupke zaprimanja zahtjeva za ovjeravanje aerometara i
alkoholometara, izvješća o ispitivanju areometara i alkoholometara i dr.

4. tipna odobrenja za areometare i alkoholometare koji se ovjeravaju u
laboratoriju

5. popis opreme za
ispitivanje s tehničkim podacima i datumima ovjeravanja i ovjernicama za svako
mjerilo koje je sastavni dio te opreme.

Članak 23.

Izvješće o ispitivanju areometara i alkoholometara mora biti propisanog
sadržaja.

Laboratorij mora izvješća o ispitivanju areometara i alkoholometara čuvati
na elektroničkom mediju ili u tiskanom obliku najmanje godinu dana po isteku
roka valjanosti ovjere.

III. OBVEZE LABORATORIJA

Članak 24.

Laboratorij tijekom svojega rada mora:

1. zadovoljavati uvjete propisane ovim pravilnikom

2. pripremati se za ovjeravanje areometara i alkoholometara koji imaju
valjano tipno odobrenje, sukladno odobrenom postupku ispitivanja areometara i
alkoholometara

3. obavijestiti Zavod o svakoj promjeni koja bi mogla utjecati na
osposobljenost laboratorija da zadovolji uvjete propisane ovim pravilnikom

4. upotrebljavati samo opremu za ispitivanje areometara i alkoholometara
s valjanim ovjernim žigom, odnosno valjanom potvrdom o sukladnosti ili valjanom
umjernicom

5. omogućiti radnicima
laboratorija sudjelovanje u radu tijela Zavoda

6. sudjelovati u međulaboratorijskim
usporedbama na zah­tjev Zavoda

7. pridržavati se visine i načina
plaćanja troškova ovjeravanja areometara i alkoholometara koje je propisao ravnatelj
Zavoda.

IV. PRIJELAZNE I ZAVRŠNE ODREDBE

Članak 25.

Laboratoriju koji zadovoljava
uvjete propisane ovim pravilnikom izdaje se rješenje koje vrijedi najdulje 3
(tri) godine.

Prije isteka roka važnosti
rješenja laboratorij može podnijeti zahtjev za produljenje istoga najmanje šest
mjeseci prije njegovog isteka.

Članak 26.

Danom stupanja na snagu ovoga
pravilnika prestaju vrijediti odredbe Pravilnika o uvjetima osnivanja
laboratorija za pregled areometara i alkoholometara (»Narodne novine« broj
53/91) i Pravilnika o uvjetima za pregled areometara i alkoholometara (»Narodne
novine« broj 53/91).

Članak 27.

Laboratoriji koji do dana
stupanja na snagu ovoga pravilnika zadovoljavaju uvjete propisane Pravilnikom o
uvjetima osnivanja laboratorija za pregled areometara i alkoholometara
(»Narodne novine« broj 53/91), obvezni su do 31. prosinca 2003. godine
zadovoljiti uvjete propisane ovim pravilnikom.

Članak 28.

Ovaj Pravilnik stupa na snagu
osmog dana od dana objave u »Narodnim novinama«.

Klasa: 011-02/02-04/01

Urbroj: 558-03/5-02-1

Zagreb, 17. siječnja 2002.

Ravnatelj
Državnog zavoda za normizaciju
i mjeriteljstvo
**dr. sc. Jakša Topić, dipl. ing.,** v. r.

Pravilnik, NN 9/2002-222